《韩祠怀古》
明代·冯绍京

昌黎曾搆读书台，窗对连阳八面开。谪宦心悲天阙远，问奇人面曲车来。

池中洗砚波成墨，帐下凝烟色亦煨。山斗至今群共仰，粤南文采迥昭回。

作者简介：冯绍京，字敬宇。顺德人。明神宗万历元年（一五七三）举人，官睢宁知县，有《翁山吟》。事见清道光《广东通志》卷七五、清康熙《顺德县志》卷七。